રાજસ્થાનમાં એક રેપ પીડિતા સાથે સેલ્ફી લેવાનો વિવાદ ચગતાં મહિલાપંચનાં સભ્ય સૌમ્યા ગુર્જરે રાજીનામું આપવું પડ્યું છે. રાજસ્થાનના અલવરસ્થિત રૈની ગામમાં એક ૩૦ વર્ષીય મહિલાનાં સાસરિયાંએ તેની સાથે ગેંગરેપ કરીને તેના શરીર પર અપશબ્દોનાં ટેટુ ત્રોફાવી દીધાં હતાં. મહિલાના પિયર તરફથી દહેજની માગણી ન સંતોષાતા આમ કરાયું હતું. આ ઘટનામાં લાંબા વિવાદ બાદ કોર્ટના આદેશથી પોલીસને ફરિયાદ નોંધવાની ફરજ પડી હતી.